Source: http://zooza.sk/zmluvne-podmienky-pre-prevadzkovatela-kurzov-na-pouzitie-internetovej-aplikacie-zooza/
Timestamp: 2020-01-18 05:31:34+00:00

Document:
Zmluvné podmienky pre prevádzkovateľa kurzov na použitie internetovej aplikácie Zooza – Zooza a spol.
Zmluvné podmienky pre prevádzkovateľa kurzov na použitie internetovej aplikácie Zooza
Pred vytvorením používateľského účtu alebo vytvorenie profilu si pozorne prečítajte tieto zmluvné podmienky.
Vytvorením používateľského profilu alebo použitím internetovej služby vyjadrujete súhlas s tým, že budete viazaní podmienkami tejto zmluvnej dohody. Pokiaľ s podmienkami zmluvnej dohody nesúhlasíte, používateľský účet nevytvárajte ani službu nepoužívajte.
Aplikácia je pre účely týchto Zmluvných podmienok internetová aplikácia ZoOza prevádzkovaná vo forme webových stránok, dostupných v internetovom prehliadači na adrese http://www.zooza.sk alebo http://app.zooza.sk. Aplikácia je webová služba slúžiaca primárne k vytváraniu kurzov pre viacero záujemcov o kurz, manažovanie kurzov a registrácii či prihlásení, registráciou či prihlásením na dané kurzy, vytvárania profilov klientov jednotlivých kurzov, elektronická dochádzka, správu klientov a vytváranie elektronickej komunikácie medzi klientom a prevádzkovateľom kurzov. Súčasťou je aj prevádzkovanie takejto databázy klientov a prevádzkovateľov kurzov.
Registrovaný používateľ je každý používateľ, ktorý sa prihlási a vyplní osobné údaje a ďalšie údaje a vytvorí si používateľský profil na cez formulár na stránke Zooza.sk alebo cez formulár prevádzkovateľa kurzu, cez tzv. widget .
Záujemca o kurz je registrovaný používateľ, ktorý sa prihlási do niektorého z dostupných kurzov v ponuke ZoOza alebo v ponuke jednotlivých prevádzkovateľov kurzov.
Prevádzkovateľ kurzov vytvorených cez aplikáciu ZoOza je registrovaný používateľ, ktorý vytvára kurzy.
Formulárový widget je registračný formulár umiestnený na stránkach registrovaných prevádzkovateľov kurzov.
Prevádzkovateľ aplikácie je spoločnosť Setit, s.r.o.
Registrácia na kurz je záväzné prihlásenie na ponúkaný kurz, pri ktorých záujemca o kurz súhlasí s podmienkami prevádzkovateľa kurzu, a samozrejme, zároveň s podmienkami internetovej aplikácie ZoOza.
Používateľom aplikácie sa v tomto zmysle chápe nielen registrovaný používateľ či prevádzkovateľ kurzu, ale aj návštevník webov či widgetov ZoOza.sk
Tieto zmluvné podmienky upravujú podmienky používania aplikácie ZoOza, ktorú vlastní a prevádzkuje Prevádzkovateľ, ktorý je v súlade s autorským zákonom oprávnený vykonávať majetkové práva k tejto aplikácii.
Používateľom aplikácie je každá fyzická alebo právnická osoba alebo iný druh právneho subjektu, ktorá si vytvorí používateľský profil spoločnosti (ďalej len “prevádzkovateľ kurzov”).
Vytvorenie používateľského profilu spočíva v zadaní prihlasovacieho mena (e-mailovej adresy) a vyplnenia údajov o používateľovi, spoločnosti a jej kurzoch.
Každý používateľ je povinný oboznámiť sa s podmienkami používania webových stránok zooza.sk. Používateľ svojou návštevou a ďalším používaním webových stránok zooza.sk potvrdzuje, že bol týmito s podmienkami používania oboznámený a súhlasí s nimi.
2. Licenčné podmienky
Internetová aplikácia ZoOza je v zmysle zákona č. 185/2015 Zb. o práve autorskom, o právach súvisiacich s právom autorským a o zmene niektorých zákonov v znení jeho neskorších novelizácií (ďalej len “Autorský zákon”) autorským dielom. Táto zmluva neudeľuje používateľovi žiadne oprávnenia v spojení s ochrannými známkami Prevádzkovateľa aplikácie.
Prevádzkovateľ aplikácie týmto udeľuje používateľovi obmedzenú, osobnú, neprenosnú, nevýhradnú licenciu na používanie internetovej aplikácie ZoOza.
Tieto licenčné podmienky upravujú používanie akýchkoľvek aktualizácií poskytnutých prevádzkovateľom aplikácie ZoOza, ktoré nahradia alebo doplnia pôvodnú aplikáciu, pokiaľ taká aktualizácia nebude spojená so samostatnou licenciou, kedy by mali prednosť podmienky samostatnej licencie.
3. Práva a povinnosti používateľa
Používateľ je oprávnený prostredníctvom aplikácie vytvárať kurzy, používať formuláre pre registráciu záujemcov, spravovať vytvorené kurzy, spravovať zaregistrovaných používateľov prihlásených na kurzy poskytovateľa kurzu, komunikovať s registrovanými používateľmi prostredníctvom automatizovaných e-mailov, spravovať dochádzku, nastavovať parametre kurzov, spravovať cvičiacich jednotlivých kurzov, či udeľovať práva pre cvičiacich, umiesťňovať registračné formuláre na svoje stránky, a to v rozsahu, v akom to a rozsahom svojich funkcií podľa zvoleného predplatného služieb umožňuje.
Používateľ sa zaväzuje nepoužívať aplikáciu žiadnym spôsobom, ktorý by akokoľvek narušoval práva prevádzkovateľa. Prevádzkovateľ aplikácie si vyhradzuje všetky práva, ktoré používateľovi neboli výslovne udelené.
Používateľ nesmie z vygenerovaných e-mailov či formulárov alebo iných výstupov, ktoré prevádzkovateľ aplikácie poskytuje, odstraňovať alebo meniť akékoľvek ochranné značky, názov prevádzkovateľa alebo názov Aplikácie.
Používateľ nesmie Aplikáciu prenajímať, požičiavať, distribuovať ani pre ňu udeľovať dielčie licencie.
Prevádzkovateľ je oprávnený bez predchádzajúceho oznámenia zrušiť účet používateľa alebo inak zamedziť využívaniu Aplikácie používateľom, o ktorom sa dá odôvodnene predpokladať, že porušuje tieto Zmluvné podmienky, alebo používa Aplikáciu v rozpore s dobrými mravmi, právnymi predpismi a všeobecne uznávanými etickými a morálnymi princípmi a všeobecne uznávanými pravidlami používania služieb poskytovaných prostredníctvom siete Internet alebo dokonca k páchaniu alebo napomáhaniu trestnej činnosti, priestupkov či iných deliktov, a to bez ohľadu na zvolené predplatné služieb. Prevádzkovateľ aplikácie je oprávnený zrušiť bez predchádzajúceho oznámenia účet Prevádzkovateľa kurzov, ak sa na neho používateľ neprihlásil dlhšie ako 6 mesiacov.
Prevádzkovateľ aplikácie je oprávnený zrušiť bez predchádzajúceho oznámenia účet Prevádzkovateľa kurzov, ktorý využíva niektoré z platených predplatných, pokiaľ toto predplatné prestal hradiť dlhšie ako 6 mesiacov a zároveň toto predplatné nepreviedol na iné platené predplatné.
Bez ohľadu na zvolené predplatné služieb je možné účet Prevádzkovateľa kurzov zrušiť na základe písomnej žiadosti používateľa, ktorú Prevádzkovateľ aplikácie potvrdí.
Prevádzkovateľa kurzov ani používatelia aplikácie nemajú nárok na akúkoľvek náhradu v súvislosti so zrušením používateľského účtu alebo zamedzením jeho používania v hore uvedených prípadoch.
Používateľ aplikácie berie na vedomie, že pri využívaní služieb na portáli sa nesmie správať v rozpore so všeobecne záväznými právnymi predpismi Slovenskej republiky a/alebo s pravidlami morálky a slušnosti, a to najmä žiadnym spôsobom nemôže:
používať vulgarizmy, slovné spojenia alebo iné slovné alebo znakové výrazy, ktorých priamy alebo nepriamy význam je v rozpore so všeobecne akceptovanou spoločenskou morálkou a etikou; propagovať detskú pornografiu
nemôže brániť v diskusii na Stránke ostatným užívateľom, prípadne ju narúšať ani obťažovať ostatných užívateľom
Prevádzkovateľ aplikácie nezodpovedá za obsah stránky, príspevkov ani diskusie na stránkach, kde je služba umiestnená, taktiež nezodpovedá za porušovanie práv duševného vlastníctva ani iných práv používateľmi. Každý Prevádzkovateľa kurzov preberá zodpovednosť za svoju stránku a komunikáciu, ktorú využíva, sám a súhlasí s tým, že nebude používať Aplikáciu na účely, ktoré sú v rozpore so všeobecne záväznými právnymi predpismi Slovenskej republiky.
Registrovaný používateľ sa nebude pokúšať prihlásiť sa do Aplikácie ako iný používateľ a ani inak poškodzovať ďalších používateľov alebo iné osoby.
Registrovaný používateľ nesmie žiadnym spôsobom poškodzovať Prevádzkovateľa a jeho dobrú povesť. Registrovaný používateľ nemôže cez Aplikáciu propagovať služby iných osôb, bez ohľadu na to, či sú v konkurenčnom vzťahu k Prevádzkovateľovi.
Prevádzkovateľ kurzov a Používatelia aplikácie nesú plnú zodpovednosť za správnosť údajov o svojich zákazníkov a zároveň súhlasí, že dostatočne bude informovať svojich zákazníkov alebo klientov o použití Aplikácie. Napríklad aj uvedením informácie do Organizačných poriadkov či zmluvných podmienok pre svojich zákazníkov či klientov v navrhovanom znení:
„Podmienkou pre absolvovanie kurzov je registrácia na stránke prostredníctvom formuláru aplikácie Zooza.sk vlastnenou spoločnosťou Setit, s.r.o.. Zároveň je podmienkou súhlas so spracovaním osobných údajov pre túto spoločnosťou. Spoločnosť Setit, s.r.o. spracúvava len nevyhnutné osobné údaje nutné pre potreby registrácie, riadenie dochádzky a riešenie náhradných hodín.“
Pokiaľ nie je dohodnuté inak, mesačný poplatok za používanie aplikáce sa počíta násobkom všetkých aktívnych skupín vytvorených na obdobie v danom mesiaci. Aktívna skupina je taká, ktorá má aspoň jeden termín v danom mesiaci a obsahuje aspoň jednu prihlásenú registráciu v stave inom ako vymazaná (deleted) alebo v poradí (waiting). Aktívna skupina nemá viac ako 15 pravidelných účastníkov, v takom prípade sa platí za každých 15 členov.
V prípade jednorázových termínov platí, že za každé 4 takéto hodiny sa platí poplatok ako za skupinu vytvorenú na obdobie.
Pokiaľ nie je dohodnuté inak, mesačný poplatok za skupinu vytvorenú na obdobie je 5 eur.
5. Zodpovednosti za službu
Prevádzkovateľ aplikácie nenesie zodpovednosť za správnosť údajov uvedených v aplikácii, najmä o reálnosti registrovaných používateľov. Je len na Prevádzkovateľovi kurzu a Používateľoch aplikácie, aby sa uistil o ich úplnosti a bezchybnosti.
Poskytovateľ nezodpovedá za chyby ani škody, či straty dát, spôsobené pri využívaní internetovej aplikácie ZoOza, alebo ich výstupmi, ak boli spôsobené používateľom, tretími osobami alebo prekážkami vzniknutými nezávisle na vôli Prevádzkovateľa aplikácie, hlavne za chyby či škody spôsobené nesprávnym používaním Aplikácie, neodborným zásahom do Aplikácie, do systémového programového vybavenia a prostredia, spôsobené zavírením lokálnej siete používateľa alebo jeho počítačov počítačovými vírusmi, prípadne útokom hackerov alebo iným obdobným vonkajším zásahom, alebo vzniknutej v dôsledku poškodenia spôsobeného nesprávnou funkciou programu iných výrobcov inštalovaných v zariadení nadobúdateľa. Chybové hlásenia a iné obdobné prejavy, ktoré nemajú vplyv na funkčnosť a nespôsobujú podstatné odchýlky od dohodnutých vlastností Aplikácie sa považujú za nedostatok softvéru, ktorý nemá vplyv na jeho používanie.
Prevádzkovateľ nenesie zodpovednosť za zobrazenie informácií na používateľskom zariadení a za dostupnosť webovej stránky v akomkoľvek čase a mieste. Webové stránky môžu používateľa odkázať na iné internetové stránky, pričom Prevádzkovateľ aplikácie nie je v žiadnom ohľade zodpovedný za obsah, dostupnosť alebo iné aspekty týchto iných stránok. Informácie uvedené na týchto iných stránkach nevyjadrujú názor Prevádzkovateľa.
Registrovaný používateľ je oprávnený odstúpiť od zmluvy do piatich pracovných dní odo dňa jej uzavretia pokiaľ sa služba v danom čase nezačala plniť s jeho súhlasom.
Prevádzkovateľ zhromažďuje a chráni všetky poskytnuté osobné údaje v súlade so zákonom o ochrane osobných údajov.
Potvrdením týchto Zmluvných podmienok udeľuje používateľ súhlas Prevádzkovateľovi aplikácie, so spracovaním jeho osobných údajov v zmysle zákona o ochrane osobných údajov, a to v rozsahu identifikačných údajov používateľa, ako sú v prípade fyzickej osoby – podnikateľa napr. meno, priezvisko, prevádzkáreň, IČO, v prípade právnickej osoby napr. obchodné meno, IČO, sídlo právnickej osoby. Spôsoby spracovania sú najmä zhromažďovanie, vyhľadávanie, používanie, uchovávanie, doplňovanie, úprava, blokovanie a likvidácia. Doba spracovania osobných údajov je doba, počas ktorej má používateľ za účelom využívania Aplikácie aktívny používateľsky účet.
Spracovanie osobných údajov používateľa sa deje za účelom zasielania informácií súvisiacich s Aplikáciou, a pre marketingové účely Prevádzkovateľa aplikácie ponúkanie výrobkov a služieb, vrátane zasielania informácií o organizovaných akciách, výrobkoch a iných aktivitách, ako aj zasielanie obchodných oznámení prostredníctvom elektronických prostriedkov a to po dobu, počas ktorej má používateľ aktívny používateľsky účet s tým, že k týmto údajom môžu byť priradené i ďalšie údaje.
Zároveň Prevádzkovateľ kurzov poskytuje súhlas na zobrazenie všetkých jeho kurzov v zozname kurzov na stránke ZoOza, odkiaľ je možné zrealizovať registráciu rovnako ako z widgetu ZoOza.
Používateľ súhlasí s tým, že prevádzkovateľ môže zhromažďovať a využívať technické údaje a súvisiace informácie, mimo iného vrátane technických informácií o zariadení používateľa, systému a aplikačných softvéroch a periférnych zariadeniach, ktoré sú pravidelne zbierané s cieľom uľahčiť poskytovanie aktualizácií softvéru, podpory produktov a ďalších služieb súvisiacich s Aplikáciou. Prevádzkovateľ môže tieto informácie využívať, pokiaľ sú vo forme, ktorá používateľa osobne neidentifikuje, k vylepšeniu svojich produktov alebo k poskytovaniu služieb či technológií, a to iba po nevyhnutne dlhú dobu aj na marketingové účely.
Súhlas platí rovnako pre Prevádzkovateľom aplikácie povereného spracovateľa.
Zhromažďovanie informácii o používateľoch
Prevádzkovateľ kurzov, ktorý je fyzickou osobou, podpisom Zmluvy alebo schválením podmienok Registrácie potvrdzuje, že ním poskytnuté osobné údaje v rozsahu meno, priezvisko, adresa bydliska, e-mailová adresa, telefónne číslo, sú presné a pravdivé. Spracúvanie uvedených osobných údajov sa vykonáva na právnom základe: spracúvanie osobných údajov je nevyhnutné na plnenie Zmluvy, ktorej zmluvnou stranou je Prevádzkovateľ kurzu, alebo na vykonanie opatrenia pred uzatvorením Zmluvy na základe žiadosti Prevádzkovaetľa kurzov v zmysle ustanovenia čl. 6 bod 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „GDPR“) Účelom spracúvania osobných údajov je zhromažďovanie, uchovávanie a spracúvanie osobných údajov Poskytovateľom aplikácie a ich použitie na fakturačné účely, vytvorenie profilu v Aplikácii a ďalšie úkony spojené s objednanou a poskytovanou Službou, vrátane neskoršej komunikácie s Prevádzkovateľom kurzov (reklamácia, odstúpenie od zmluvy a pod.), ako aj pre potreby vlastného marketingu Prevádzkovateľa kurzov, pre účely ponúkania Služieb, zasielania informácií o produktoch, a to aj elektronickými prostriedkami (e-mail, sms, telemarketing). Prevádzkovateľ kurzu nesie plnú zodpovednosť za škody spôsobené nesprávnosťou alebo neaktuálnosťou poskytnutých osobných údajov.
Prevádzkovateľ aplikácie je oprávnený spracúvať osobné údaje nad rozsah uvedený v bode 7. týchto VOP a ktorých spracúvanie nie je zlučiteľné s právnym základom uvedenom v bode 7. týchto VOP, len na základe predchádzajúceho súhlasu poskytnutého Prevádzkovateľa kurzov dobrovoľne a na vopred stanovený účel, rozsah a dobu. Užívateľ má právo udelený súhlas kedykoľvek písomne odvolať. Odvolanie súhlasu je účinné dňom jeho doručenia Prevádzkovateľovi kurzov.
Prevádzkovateľ kurzov sa zaväzuje nevyužívať a neposkytovať osobné údaje mimo rozsah nutný na prevádzkovanie objednanej Aplikácie a zabezpečenie jej chodu. Osobné údaje nie sú poskytované žiadnym tretím osobám s výnimkou produktov, pri ktorých je výslovne uvedený opak. V takom prípade je však Prevádzkovateľ aplikácie povinný v zmluvnom vzťahu s treťou osobou dohodnúť ochranu osobných údajov v zmysle platných právnych predpisov, najmä Zákona o ochrane osobných údajov, a zároveň je v Zmluve povinný informovať Prevádzkovateľa kurzov, že poskytnutie osobných údajov tretej osobe je nevyhnutné pre plnenie Zmluvy a v opačnom prípade nie je možné Službu poskytnúť. Pre tieto účely je nevyhnutné, aby Prevádzkovateľ aplikácie získal od Prevádzkovateľa kurzov súhlas.
Prevádzkovateľ aplikácie nemá oprávnenie zasahovať do obsahu internetových prezentácií Prevádzkovateľa kurzov, ani oprávnenie na monitorovanie alebo odkladanie elektronickej pošty Užívateľa, s výnimkou vykonávania pravidelnej zálohovacej činnosti pre Prevádzkovateľa kurzov na základe jeho Objednávky.
Prevádzkovateľ aplikácie sa zaväzuje vykonať všetky kroky k najvyššiemu zabezpečeniu osobných údajov Prevádzkovateľa kurzov, ako aj k zabezpečeniu všetkých dátových, databázových a poštových súborov Prevádzkovateľa kurzov pred ich stratou, poškodením alebo zničením.
Prevádzkovateľ aplikácie vystupuje vo vzťahu k zákazníkom Prevádzkovateľa kurzov nasledovne:
Prevádzkovateľ aplikácie nesmie poveriť spracúvaním osobných údajov ďalšieho sprostredkovateľa bez predchádzajúceho osobitného písomného súhlasu Prevádzkovateľa kurzov alebo Registrovaného používateľa. V prípade písomného súhlasu Prevádzkovateľa kurzov je Prevádzkovateľ aplikácie tomuto ďalšiemu sprostredkovateľovi v zmluve alebo inom právnom úkone povinný uložiť rovnaké povinnosti týkajúce sa ochrany osobných údajov, ako sú ustanovené v tejto Zmluve, pričom zodpovednosť voči Používateľovi kurzu nesie Prevázkovateľ aplikácie, ak ďalší sprostredkovateľ nesplní svoje povinnosti týkajúce sa ochrany osobných údajov.
Prevádzkovateľ aplikácie sa zaväzuje spracúvať osobné údaje len pre účely poskytovania služieb Aplikácie.
Prevádzkovateľ aplikácie spracúva osobné údaje po celú dobu platnosti a účinnosti Zmluvy medzi ním a Prevádzkovateľom kurzov.
Prevádzkovateľ aplikácie spracúva osobné údaje v identickom rozsahu, v akom ich spracúva Prevádzkovateľ kurzov.
Dotknutými osobami sú zákazníci Prevádzkovateľa kurzov.
Prevádzkovateľ aplikácie je oprávnený vykonávať s osobnými údajmi iba spracovateľské operácie nevyhnutné na splnenie účelu spracúvania, a to najmä: získavanie, zhromažďovanie, uchovávanie a likvidáciu.
Prevádzkovateľ aplikácie je povinný spracúvať osobné údaje len v nevyhnutnom rozsahu, aby bolo možné dosiahnuť účel spracúvania a len v súlade s podmienkami tohto článku 7, prípadne písomnými pokynmi Prevádzkovateľa kurzov, a to aj vtedy, ak ide o prenos osobných údajov do tretej krajiny alebo medzinárodnej organizácie. Ak ide o prenos osobných údajov do tretej krajiny alebo medzinárodnej organizácie na základe osobitného predpisu alebo medzinárodnej zmluvy, ktorou je Slovenská republika viazaná, Prevádzkovateľ aplikácie je pri takom prenose povinný oznámiť Prevádzkovateľovi kurzov túto požiadavku pred spracúvaním osobných údajov, ak osobitný predpis alebo medzinárodná zmluva, ktorou je Slovenská republika viazaná, takéto oznámenie nezakazuje z dôvodov verejného záujmu.
Prevádzkovateľ aplikácie je povinný chrániť spracúvané osobné údaje pred ich poškodením, zničením, stratou, zmenou, neoprávneným prístupom a sprístupnením, poskytnutím alebo zverejnením, ako aj pred akýmikoľvek inými neprípustnými spôsobmi spracúvania.
Prevádzkovateľ aplikácie vyhlasuje že zaručuje bezpečnosť spracúvaných osobných údajov, pričom pri prijímaní technických a organizačných opatrení za účelom zabezpečenia ochrany práv a ochrany osobných údajov zákazníkov Prevádzkovateľa kurzov najmä pred náhodným alebo nezákonným zničením, stratou, zmenou alebo neoprávneným poskytnutím prenášaných osobných údajov, uchovávaných osobných údajov alebo inak spracúvaných osobných údajov, alebo neoprávneným prístupom, bral do úvahy povahu, rozsah, kontext a účel spracúvania osobných údajov, rizika, ktoré sú spôsobilé narušiť bezpečnosť ochrany osobných údajov a ich závažnosť.
Prevádzkovateľ aplikácie je povinný neposkytnúť osobné údaje tretím osobám, nepoužiť osobné údaje na iný než dohodnutý účel, nezneužiť pre svoj prospech alebo prospech tretej osoby a nenakladať s osobnými údajmi v rozpore s týmto článkom VOP.
Prevádzkovateľ aplikácie a ním poverené osoby sú povinní zachovávať mlčanlivosť o osobných údajoch získaných o zákazníkoch Užívateľa. Osobné údaje nesmú využiť pre osobnú potrebu, nesmú ich zverejniť, poskytnúť ani sprístupniť. Túto mlčanlivosť sa zaväzujú zachovať aj po skončení platnosti a účinnosti Zmluvy. Prevádzkovateľ kurzov zodpovedá za to, že mlčanlivosť budú zachovávať aj jeho zamestnanci a iné nimi poverené osoby, ako aj prípadní externí spolupracovníci.
Prevádzkovateľ aplikácie je povinný zabezpečiť, aby zhromaždené osobné údaje boli spracúvané vo forme umožňujúcej identifikáciu zákazníkov Užívateľa len počas nevyhnutnej doby na dosiahnutie účelu spracúvania.
Prevádzkovateľ aplikácie sa zaväzuje spolupracovať a poskytnúť Prevádzkovateľovi kurzov súčinnosť pri zabezpečovaní dodržiavania povinností Prevádzkovateľa kurzov reagovať na žiadosti zákazníkov Prevádzkovateľa kurzov pri výkone ich práv podľa ustanovení kapitoly III GDPR , vrátane oznámenia Užívateľa o každej písomnej žiadosti o prístup, ktoré boli doručené Poskytovateľovi v súvislosti s povinnosťami Užívateľa podľa GDPR, zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“) a iných súvisiacich predpisov.
Prevádzkvoateľ kurzov sa zaväzuje spolupracovať a poskytnúť Prevádzkvoateľovi aplikácie súčinnosť pri zabezpečovaní dodržiavania povinností podľa ustanovení čl. 32 až 36 GDPR, a to:
Prevádzkovateľ aplikácie sa zaväzuje poskytnúť Prevádzkovateľovi kurzov všetky informácie potrebné na preukázanie splnenia povinností stanovených v ustanovení čl. 28 GDPR a poskytnúť Prevádzkovateľovi kurzov súčinnosť v rámci auditu ochrany osobných údajov a kontroly zo strany Prevádzkvoateľa kurzov alebo audítora, ktorého poveril Prevádzkovateľ kurzov.
Prevádzkovateľ aplikácie je povinný bezodkladne oznámiť Prevádzkovateľovi kurzov, ak podľa názoru Prevádzkvoateľa aplikácie akýkoľvek pokyn udelený Prevádzkovateľa kurzov porušuje zákon o ochrane osobných údajov, osobitný predpis alebo medzinárodnú zmluvu, ktorou je Slovenská republika viazaná, ktoré sa týkajú ochrany osobných údajov.
Prevádzkovateľ aplikácie sa zaväzuje po skončení platnosti a účinnosti Zmluvy, na základe rozhodnutia Prevádzkovateľa kurzu vymazať osobné údaje alebo vrátiť osobné údaje Prevádzkovateľa kurzu a vymazať existujúce kópie, ktoré obsahujú osobné údaje, ak osobitný predpis alebo medzinárodná zmluva, ktorou je Slovenská republika viazaná, nepožaduje uchovávanie týchto osobných údajov.
Identifikačné údaje Poskytovateľa: Setit, s.r.o, Tomášikova 10/G, 821 03 Bratislava, Prevádzkovateľa aplikácie je možné kontaktovať na e-mailovej adrese: podpora@zooza.sk
Účel, ako aj právny základ spracúvania osobných údajov, je uvedený v bode 7 tohto článku;
Zoznam osobných údajov je uvedený v bode 7. tohto článku; V osobitných prípadoch, ak je pre poskytnutie Služby Prevdzkovateľ aplikácie nevyhnutné poskytnúť osobné údaje tretej osobe alebo preniesť osobné údaje do tretej krajiny, poskytne Prevádzkovateľ aplikácie tejto skutočnosti Prevádzkovateľovi kurzov informáciu.
Prevádzkovateľ aplikácie uchováva osobné údaje po celú dobu poskytovania Služby.
Prevádzkovateľ kuzrov má právo požadovať od Prevádzkvoateľa aplikácie prístup k osobným údajom týkajúcich sa dotknutej osoby, právo na opravu osobných údajov, právo na vymazanie osobných údajov alebo právo na obmedzenie osobných údajov, právo namietať spracúvanie osobných údajov, ako aj právo na prenosnosť osobných údajov.
Prevádzkovateľ kurzov pri podozrení, že jeho osobné údaje sa neoprávnene spracúvajú, môže podať Úradu na ochranu osobných údajov Slovenskej republiky návrh na začatie konania o ochrane osobných údajov. podľa § 100 Zákona o ochrane osobných údajov.
Poskytnutie osobných údajov uvedených v bode 7. Užívateľom je potrebné pre uzavretie Zmluvy a poskytnutie Služby.
Informácie o právach dotknutej osoby – Prevádzkovateľ kurzov:
Právo na prístup k osobným údajom podľa čl. 15 GDPR : Dotknutá osoba má právo získať od Prevádzkovateľa aplikácie potvrdenie o tom, či sa spracúvajú osobné údaje, ktoré sa jej týkajú. Dotknutá osoba má právo získať prístup k týmto osobným údajom a k informáciám uvedených v bode 7
Právo na opravu osobných údajov podľa čl. 16 GDPR : Dotknutá osoba má právo na to, aby Prevádzkovateľ aplikácie bez zbytočného odkladu opravil nesprávne osobné údaje, ktoré sa jej týkajú. So zreteľom na účel spracúvania osobných údajov má dotknutá osoba právo na doplnenie neúplných osobných údajov.
Právo na výmaz osobných údajov podľa čl 17 GDPR: Dotknutá osoba má právo na to, aby Prevádzkovateľ aplikácie bez zbytočného odkladu vymazal osobné údaje, ktoré sa jej týkajú, ak dotknutá osoba uplatnila právo na výmaz, ak:
Právo na obmedzenie spracúvania osobných údajov podľa čl. 18 GDPR : Dotknutá osoba má právo na to, aby Prevádzkovateľ aplikácie obmedzil spracúvanie osobných údajov, ak:
dotknutá osoba namieta správnosť osobných údajov, a to počas obdobia umožňujúceho Prevádzkovateľovi aplikácie overiť správnosť osobných údajov,
Prevádzkovateľ aplikácie už nepotrebuje osobné údaje na účel spracúvania osobných údajov, ale potrebuje ich dotknutá osoba na uplatnenie právneho nároku,
dotknutá osoba namieta spracúvanie osobných údajov, a to až do overenia, či oprávnené dôvody na strane Prevádzkovateľa aplikácie prevažujú nad oprávnenými dôvodmi dotknutej osoby.
Dotknutú osobu, ktorej spracúvanie osobných údajov sa obmedzí, je Prevádzkovateľ aplikácie povinný informovať pred tým, ako bude obmedzenie spracúvania osobných údajov zrušené.
Na základe čl. 19 GDPR je Prevádzkovateľ aplikácie v prípade, ak to dotknutá osoba požaduje, povinný informovať dotknutú osobu o príjemcoch, ktorým Prevádzkovateľ aplikácie oznámil opravu osobných údajov, vymazanie osobných údajov alebo obmedzenie spracúvania osobných údajov.
Právo na prenosnosť osobných údajov podľa čl. 20 GDPR : Dotknutá osoba má právo získať osobné údaje, ktoré sa jej týkajú a ktoré poskytla Prevádzkovateľovi aplikácie, v štruktúrovanom, bežne používanom a strojovo čitateľnom formáte a má právo preniesť tieto osobné údaje ďalšiemu prevádzkovateľovi.
Právo namietať spracúvanie osobných údajov podľa čl. 21 GDPR : Dotknutá osoba má právo namietať spracúvanie jej osobných údajov z dôvodu týkajúceho sa jej konkrétnej situácie vykonávané na právnom základe z dôvodu, že spracúvanie osobných údajov je nevyhnutné na splnenie úlohy realizovanej vo verejnom záujme alebo z dôvodu, že spracúvanie je nevyhnutné na účel oprávnených záujmov Prevádzkovateľa aplikáciealebo tretej strany, vrátane profilovania založeného na týchto ustanoveniach. Prevádzkovateľ aplikácie nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nad právami alebo záujmami dotknutej osoby, alebo dôvody na uplatnenie právneho nároku. Dotknutá osoba má právo namietať spracúvanie osobných údajov, ktoré sa jej týkajú, na účel priameho marketingu vrátane profilovania v rozsahu, v akom súvisí s priamym marketingom.
Na základe čl. 34 GDPR má dotknutá osoba právo, aby jej Prevádzkovateľ aplikácie bez zbytočného odkladu oznámil porušenie ochrany osobných údajov, ak takéto porušenie ochrany osobných údajov môže viesť k vysokému riziku pre práva fyzickej osoby.
Prevádzkovateľ aplikácie je povinný poskytnúť dotknutej osobe na základe jej žiadosti informácie podľa čl. 13 GDPR a oznámenia podľa čl 15 až 22 a čl. 34 GDPR , ktoré sa týkajú spracúvania jej osobných údajov. Informácie je povinný poskytnúť v listinnej podobe alebo elektronickej podobe, spravidla v rovnakej podobe, v akej bola podaná žiadosť. Ak o to požiada dotknutá osoba, informácie môže Prevádzkovateľ aplikácie poskytnúť aj ústne, ak dotknutá osoba preukáže svoju totožnosť iným spôsobom. Prevádzkovateľ aplikácie je pri uplatňovaní práv podľa čl. 15 až 22 GDPR povinný poskytnúť dotknutej osobe súčinnosť.
Prevádzkovateľ aplikácie je povinný poskytnúť dotknutej osobe informácie podľa bodu 1 do jedného mesiaca od doručenia žiadosti. Uvedenú lehotu môže Prevádzkovateľ aplikácie v odôvodnených prípadoch s ohľadom na komplexnosť a počet žiadostí predĺžiť o ďalšie dva mesiace, a to aj opakovane. Prevádzkovateľ aplikácie je povinný informovať o každom takom predĺžení dotknutú osobu do jedného mesiaca od doručenia žiadosti spolu s dôvodmi predĺženia lehoty.
Informácie podľa bodu 1 poskytuje Prevádzkovateľ aplikácie bezodplatne.
Ak je žiadosť dotknutej osoby zjavne neopodstatnená alebo neprimeraná najmä pre jej opakujúcu sa povahu, Prevádzkovateľ aplikácie môže požadovať primeraný poplatok zohľadňujúci administratívne náklady na poskytnutie informácií alebo primeraný poplatok zohľadňujúci administratívne náklady na oznámenie alebo primeraný poplatok zohľadňujúci administratívne náklady na uskutočnenie požadovaného opatrenia, alebo odmietnuť konať na základe žiadosti.
O obmedzení práv dotknutej osoby v súlade a podľa čl. 23 GDPR a § 30 Zákona o ochrane osobných údajov Prevádzkovateľ aplikácie informuje dotknutú osobu, ak tým nie je ohrozený účel obmedzenia.
8. Reklamačný poriadok a zodpovednosť za vady
Prevádzkovateľ zodpovedá za to, že platené služby budú poskytované riadne a včas. V prípade, vyskytnutia sa vád poskytovaných platených služieb je Prevádzkovateľ povinný tieto vady bezodkladne odstrániť.
V prípade záujmu o reklamáciu je Používateľ oprávnený písomne kontaktovať Prevádzkovateľa na e-mailovej adrese podpora@zooza.sk (alebo na iný kontakt pokiaľ tak určujú tieto Podmienky alebo Osobitné podmienky).
Prevádzkovateľ je povinný každú reklamáciu preveriť a v prípade, že táto je opodstatnená, je povinný podniknúť kroky smerujúce k jej náprave.
Ak Používateľ, ktorý je spotrebiteľ nie je spokojný so spôsobom, ktorým Prevádzkovateľ vybavil jeho reklamáciu, alebo ak sa domnieva, že Prevádzkovateľ porušil jeho práva, má možnosť obrátiť sa na Prevádzkovateľa so žiadosťou o nápravu. Ak Prevádzkovateľ na žiadosť o nápravu odpovie zamietavo alebo ak na ňu neodpovie do 30 dní odo dňa jej odoslania, má Používateľ právo obrátiť sa s cieľom ochrany svojich spotrebiteľských práv na subjekt alternatívneho riešenia sporov podľa zákona č. 391/2015 Z.z. o alternatívnom riešení spotrebiteľských sporov a o zmene a doplnení niektorých zákonov v platnom znení (ďalej len „Zákon o alternatívnom riešení sporov“). Počas alternatívneho riešenia sporov Používateľ – spotrebiteľ spolupracuje so subjektom alternatívneho riešenia sporov v záujme rýchleho vyriešenia sporu. Návrh na začatie alternatívneho riešenia sporu je možné podať spôsobom určeným podľa § 12 Zákona o alternatívnom riešení sporov. Používateľ, ktorý je spotrebiteľ, môže začať konanie aj spôsobom uvedeným v čl. XII. Subjektom alternatívneho riešenia sporov je „Slovenská obchodná inšpekcia, Prievozská 32, P.O. Box 5, 820 07 Bratislava 27“, resp. iná príslušná oprávnená právnická osoba zapísaná v zozname subjektov alternatívneho riešenia sporov vedenom Ministerstvom hospodárstva Slovenskej republiky (zoznam je dostupný na stránke http://www.mhsr.sk). Používateľ, ktorý je spotrebiteľ, je oprávnený si vybrať subjekt alternatívneho riešenia spotrebiteľských sporov, na ktorý sa obráti. V prípade cezhraničného sporu má Používateľ – spotrebiteľ právo obrátiť sa na Európske spotrebiteľské centrum, ktoré mu poskytne adresu na doručovanie, elektronickú adresu alebo telefonický kontakt na subjekt alternatívneho riešenia sporov, ktorý je príslušný na riešenie jeho sporu.
Podľa článku 14 Nariadenia Európskeho parlamentu a Rady (EÚ) č. 524/2013 z 21.05.2013 o riešení spotrebiteľských sporov online, ktorým sa mení nariadenie (ES) č. 2006/2004 a smernica 2009/22/ES, Používateľ, ktorý je spotrebiteľom má právo svoje práva a nároky, vyplývajúce zo zmluvného vzťahu (kúpnej zmluvy alebo zmluvy o službách online) s Prevádzkovateľom, uplatňovať v rámci alternatívneho online riešenia sporov. Riešenie sporov online (ďalej len „RSO“) zabezpečuje platforma prevádzkovaná Európskou Komisiou. Používateľ, ktorý je spotrebiteľ, je oprávnený využiť platformu RSO na riešenie sporov, v jazyku, ktorý si zvolí. Platforma RSO je prístupná online na webovom sídle: https://webgate.ec.europa.eu/odr/main/index.cfm?event=main.home.chooseLanguage.
Používateľ môže Prevádzkovateľa kontaktovať na e-mailovej adrese: podpora@zooza.sk
Vytvorením používateľského účtu dochádza k vzniku zmluvy medzi prevádzkovateľom aplikácie a používateľom. Obsah zmluvy tvoria tieto zmluvné podmienky. Vytvorením používateľského účtu používateľ súhlasí s týmito zmluvnými podmienkami v znení platnom ku dňu vytvorenie používateľského účtu.
Zmluvná dohoda sa uzatvára na dobu neurčitú a zaniká zrušením účtu zo strany používateľa alebo prevádzkovateľa, zánikom používateľa alebo prevádzkovateľa bez právneho nástupcu.
Tieto zmluvné podmienky môžu byť prevádzkovateľom jednostranne menené, a to vždy s účinnosťou k dňu ich uverejnenia a oznámenia na stránke www.zooza.sk a zaslaním správy s oznámením na používateľský účet prostredníctvom Aplikácie alebo na zaregistrovaný email. Používateľ má právo takú zmenu zmluvných podmienok písomne odmietnuť a svoj používateľsky účet zrušiť ku koncu mesiaca, v ktorom už uhradil mesačný paušálny poplatok. V prípade, že používateľ využíva predplatné služieb zadarmo, môže používateľ svoj používateľsky účet zrušiť okamžite k doručeniu oznámenia Prevádzkovateľovi.
Podľa takto zmenených zmluvných podmienok sa riadia i právne vzťahy vzniknuté pred dňom nadobudnutia účinnosti nových zmluvných podmienok, avšak vznik práv a povinností, ku ktorým došlo pred dňom nadobudnutia účinnosti zmien zmluvných podmienok, sa posudzujú podľa doterajších zmluvných podmienok.
Zmluvné podmienky sú platné od 25. 5. 2018.

References: čl. 6
 čl. 32
 čl. 28
 § 100
 čl. 15
 čl. 16
 čl. 18
 čl. 19
 čl. 20
 čl. 21
 čl. 34
 čl. 13
 čl. 34
 čl. 15
 čl. 23
 § 30
 § 12